वे नौ साल अलग रहने के बाद मिल रहे थे। उनके पास अपनी यात्रा की शुरूआत में वापस जाने, अपने जीवन का पुनर्मूल्यांकन करने, अपनी सच्चाई, पछतावा और यादों का सामना करने के लिए अस्सी मिनट थे। और, यह उनके लिए आखिरी मौका है। बहुत संक्षेप में, फ्रांसीसी फिल्म `लोंग टाइम नो सी'की कहानी का वर्णन इस तरह किया जा सकता है।
पियरे फिल्मन द्वारा लिखी गई पटकथा और निर्देशित, 'लोंग टाइम नो सी' दो लोगों के जीवन की घटनाओं के बारे में बताती है, जो थोड़े समय के लिए अतीत में एक दूसरे से बेहद प्यार करते थे और अप्रत्याशित रूप से, नौ वर्ष बाद एक रेलवे स्टेशन पर मिलते हैं उनके पास केवल 80 मिनट थे।
निर्देशक ने आज, 21 जनवरी, 2021 को पणजी, गोवा में भारत के 51 वें अंतर्राष्ट्रीय फिल्म समारोह में एक संवाददाता सम्मेलन को संबोधित करते हुए कहा, “मुझे इस पटकथा को लिखने में कई साल लग गए, भले ही शूटिंग के लिए सिर्फ पांच दिन की जरूरत थी, क्योंकि, एक्शन से लेकर कट तक, इसे लंबे शॉट्स में शूट किया गया था।”
फिल्मन ने कहा कि उन्होंने फिल्म की पटकथा तब लिखनी शुरू की जब वह युवा थे। “मैंने एक अस्पताल में मिलने वाले दो लोगों के बारे में पटकथा लिखी। वे मिले, प्यार हो गया और उनके रिश्ते प्रगाढ़ हो गए, लेकिन वे अलग हो गए।”
फिल्म महोत्सव के वर्ल्ड पैनोरमा सेक्शन के तहत इस फिल्म का प्रदर्शन किया गया था।
फिल्मन ने पटकथा को फिल्म में रूपांतरित करने से पहले काफी भावनात्मक यात्रा की थी। “मेरी पटकथा तैयार थी लेकिन जब इसे बनाने का समय आया, तो एक और फ्रेंच फिल्म उसी सार-संग्रह के साथ आ गई; और इसने मेरी फिल्म को खत्म कर दिया। यह किसी विचार को चुराने जैसा नहीं था, क्योंकि कभी-कभी, हम फिल्म निर्माताओं के पास कमोबेश एक जैसा विचार होता है। फिर भी, इससे उबरने में मुझे कई साल लग गए। उसके बाद, एक दिन, मैंने पुरानी पटकथा ली और सोचा कि यह खत्म नहीं हो सकती क्योंकि यह मेरे लिए बहुत मायने रखती है। मेरी उम्र तब तक दस साल और बढ़ चुकी थी, लेकिन इससे कोई फर्क पड़ने वाला नहीं था। कई बार लिखने के बाद, हम आखिरकार वहां पहुंचे जहांआज जहां हैं।”
फिल्मन से पूछा गया कि फिल्म के पात्रों के जटिल होने और उन्हें 80 मिनट की छोटी अवधि के भीतर दिखाने की योजना के बावजूद उन्होंने शूटिंग के स्थानों को अंतिम रूप कैसे दिया। “प्राकृतिक दृश्य मुझे प्रेरित करते हैं। जिन स्थानों पर मैंने फिल्म की शूटिंग की है - चाहे वह रेलवे स्टेशन हो, वानस्पतिक उद्यान हो - मुझे उसके हर कोने के स्थान की जानकारी थी, जैसे एक साल तक मैं हर हफ्ते उन जगहों पर गया। मुझे पता था कि उन जगहों पर जाने से कहानी कुछ आगे बढ़ेगी। ”
वास्तविक स्थानों पर ऐसी फिल्मों की शूटिंग करने की आवश्यकता के महत्व के बारे में बताते हुए, फिल्मन ने कहा: "हालांकि मैंने एक छोटी फिल्म बनाई थी जो पूरी तरह से एक स्टूडियो में शूट की गई थी, मेरी जैसी फिल्मों को वास्तविक स्थानों पर शूट किया जाना चाहिए क्योंकि स्टूडियो में वास्तविकता सीमित हो जाती है।"
यह पूछे जाने पर कि रेलवे स्टेशन को मुख्य स्थान के रूप में क्यों चुना गया, फिल्मन ने इतिहास की पहली फिल्मों में से एक लुमियर ब्रदर्स का उदाहरण दिया, जिसमें शुरुआती शॉट कैमरे की ओर आने वाली एक ट्रेन का है। “रेलवे स्टेशन अभी भी हर दर्शक की विभिन्न भावनाओं को खोलते हैं। जीवन वहाँ अतीत में लौट जाता है।”
फिल्म को यहां आमंत्रित करने के लिए आईएफएफआई को धन्यवाद देते हुए, फिल्मनने कहा, “हमारी फिल्म को दिखाने के लिए गोवा में होना अंतरराष्ट्रीय गर्व का विषय है। मैं चार साल पहले यहां आया था और ऐसा लगता है कि घर लौटकर आया हूं।”
जिस फिल्म में लेटिटिया एडो, पियरे रोशफोर्ट ने मुख्य नायकों के रूप में काम किया है, उसने स्टोनी ब्रूक फिल्म फेस्टिवल 2020 में सर्वश्रेष्ठ फीचर के लिए नॉमिनी ऑडियंस चॉइस अवार्ड सहित प्रमुख पुरस्कार जीते और गिरोना फिल्म फेस्टिवल में मुख्य अभिनेता ने सर्वश्रेष्ठ अभिनेता का फेस्टिवल2020 पुरस्कार जीता।
निर्देशक पियरे फिल्मन लघु फिल्म और वृत्तचित्र निर्देशक हैं। 2016 में कान में आधिकारिक चयन के लिए उनकी डॉक्यूमेंट्री को चुना गया था। सिनेमैथेक फ्रांकेस और एआरपी के सदस्य, पियरे अब अपनी कंपनी अलमानो फिल्म्स के माध्यम से अपनी योजनाएं बनाते हैं। वह वर्तमान में अपनी पांचवीं लघु फिल्म खत्म कर रहे हैं।